Cesarhanmun/geonobi-data huggingface dataset:
地名: 平壤 (平安道, 首府/府)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 平壤 (平安道, 首府/府)
年: 1835.0

○甲子/上御熙政堂, 引見大臣備局堂上。 大護軍鄭元容啓言: "贈右議政襄毅公
              金景瑞, 當壬癸島夷之變, 紏合義旅, 爲國抗難。 先自平壤之捷, 屢立奇功, 及至遼
              瀋之役, 竟辦卓節, 天朝箚牌, 特賜都元帥號, 宣廟誥旨, 十授節度使, 當日委倚之盛, 可以想像。 而捍衛南北, 克復兩京, 竝美於中興功臣, 拘繫六年, 幷奴就死, 無愧於斥和烈士。 列聖褒典, 曠世無憾, 而祠宇尙闕額號。 請下詢大臣處之。" 大王大妃敎曰: "不必詢問大臣。" 從之。
地名: 義州 (平安道, 府)
年: 1395.0

○吾郞哈
              水吾狄介等四人來。 三國之末, 平壤以北, 悉爲野人游獵之所。 高麗時, 徙南民以實之, 自義州至陽德, 徑築長城, 以固封疆。 然不安其居, 數爲畔亂, 至於用兵以討之。 義州土豪張氏, 不遵朝命, 南方之地, 倭寇肆暴, 東西數千里, 去海數百里, 屠燒城郭, 暴骨原野, 絶無人烟, 安邊以北, 多爲女眞所占, 國家政令不能及。 睿宗遣將深入, 克捷有功, 建置城邑, 然尋復失之, 覉縻而已。 上受命以後, 聲敎遠被, 西北之民, 安生樂業, 田野日闢, 生齒日繁。 義州
              張思吉願隷上麾下, 得與開國功臣之列, 自後張氏無復反側, 自義州至閭延沿江千里, 建邑置守, 以鴨綠江爲界。 島倭革面來朝, 復通商賈, 南道之民, 安心奠居, 戶口益增, 雞鳴狗吠相聞, 濱海之地, 斗絶之島, 墾田無遺, 不知兵革, 日用飮食而已。 東北一道, 本肇基之地也, 畏威懷德久矣。 野人酋長遠至, 移闌豆漫皆來服事, 常佩弓劍, 入衛潛邸, 昵侍左右, 東征西伐, 靡不從焉。 如女眞則斡朶里豆漫夾溫猛哥帖木兒、火兒阿豆漫古論阿哈出、托溫豆漫高卜兒閼、哈闌都達魯花赤奚灘訶郞哈、參散猛安古論豆闌帖木兒、移闌豆漫猛安甫亦莫兀兒住、海洋猛安括兒牙火失帖木兒、阿都哥猛安奧屯完者、實眼春猛安奚灘塔斯、甲州猛安雲剛括、洪肯猛安括兒牙兀難、海通猛安朱胡貴洞、禿魯兀猛安夾溫不花、幹合猛安奚灘薛列、兀兒忽里猛安夾溫赤兀里、阿沙猛安朱胡引答忽、紉出闊失猛安朱胡完者、吾籠所猛安暖禿古魯ㆍ奚灘孛牙、土門猛安古論孛里、阿木剌
              唐括奚灘古玉奴。 (兀郞哈)
                  〔兀良哈〕
                
              則土門
              括兒牙八兒速, 嫌眞兀狄哈則古州
              括兒牙乞木那、答比那、可兒答哥, 南突兀狄哈則速平江
              南突阿剌哈伯顔, 闊兒看兀狄哈則眼春
              括兒牙禿成改等是也。 上卽位, 量授萬戶千戶之職, 使李豆蘭招安女眞, 被髮之俗, 盡襲冠帶, 改禽獸之行, 習禮義之敎, 與國人相婚, 服役納賦, 無異於編戶。 且恥役於酋長, 皆願爲國民。 自孔州迤北, 至于甲山, 設邑置鎭, 以治民事, 以練士卒。 且建學校, 以訓經書, 文武之政, 於是畢擧, 延袤千里, 皆入版籍, 以豆滿江爲界。 江外殊俗, 至於具州, 聞風慕義, 或親來朝, 或遣子弟, 或委質隨侍, 或請受爵命, 或徙內地, 或進土物者, 接踵於道。 所畜之馬, 若産良駒, 皆不自有, 爭來獻之。 近江而居者, 有與國人爭訟, 則官辨其曲直, 或囚之或笞之, 莫敢有怨於邊將。 蒐狩之時, 皆願屬三軍, 射獸則納官, 犯律則受罰, 與國人無異。 後上幸東北面謁山陵, 江外野人爭先來見, 路遠不及者, 皆垂涕而返。 野人至今慕德, 每從邊將飮酒酣, 言及太祖時事, 必感泣不已。
地名: 義州 (平安道, 府)
年: 1403.0

○遼東都司還遣逃奴原萬等五口。 原萬等, 義州奴也。 幷馬四匹, 付通事金龍以還。
地名: 義州 (平安道, 府)
年: 1409.0

○流全穩于東萊, 權守紀于甫州, 裵屯于海州, 裵蘊于忠州, 杖李叔明一百, 流慶源府。 初, 李伯剛之赴京也, 監察全穩至義州, 搜奪禁物, 還啓曰: "伯剛所齎去銀甁行器, 崔兢所齎笠帽二十, 臣謹據法收奪, 伯剛怒曰: ‘銀器且禁, 況金帶乎!’ 遂解置而去。 臣以帶非禁物, 故付諸州官而來。" 上卽命西北面都巡問使, 使人齎金帶銀甁行器, 追給于伯剛, 至則行已遠, 不能及矣。 伯剛路遇寧安君
              良祐, 借其帶而去。 至是, 命代言召穩及書狀裵屯、押物裵蘊、通事李子瑛及其時義州判官權守紀, 一處憑問。 屯、蘊、守紀皆曰: "淸平君怒穩强取禁物, 自棄金帶而去。" 獨子瑛曰: "淸平固請而穩不許。" 穩與子瑛相詰, 指天爲誓, 竟不能明。 黃喜啓曰: "罪在穩。" 卽命囚穩、守紀于巡禁司。 傳旨曰: "屯、蘊二人, 雖曰半路, 奉使有勞, 姑且勿繫。" 又曰: "今去行臺李有常所任之外, 如有所爲, 吾將置法。" 乃曰: "吾豈爲駙馬而若是乎! 洪恕之行, 搜取太甚, 以有易無, 豈其深害!" 尋幷下屯、蘊于巡禁司。 巡禁司鞫全穩等, 穩供稱: "判旨外, 誤收金帶。" 守紀、蘊、屯初言監察搜禁物之日, 以淸平君金帶盛于衾寢笥, 以授淸平之奴, 翼日, 淸平君還送其笥, 出金帶, 置之而去。 及刑問, 盡反其辭, 謂爲穩所誘, 納招不直。 巡禁司啓: "全穩罪, 《大明律》, 奉制書有所施行而違者, 杖一百。 守紀、屯罪, 律云: ‘若鞫囚而證佐之人, 不言實情, 故行誣證者, 減罪人二等。’" 上命皆付處。 執義韓尙德詣闕諫曰: "全穩之罪, 因迷惑所致, 本非懷惡者也。 遠方付處, 臣以爲過矣。" 不允。 屯之繫也, 刑曹都官正郞李叔明訪于獄中, 語之曰: "子雖至此, 然士林必有後議。 且巡禁司, 但承旨意耳, 不得擅便。" 巡禁司司直沈龜麟適聞之以聞, 上曰: "予於全穩, 雖加寬容, 爲攸司者, 宜請穩欺君之罪。 旣不如此, 雖下憲司, 誰能鞫之! 當使六曹臺諫雜治。" 乃命兵曹判書李天祐、知議政府事偰眉壽、左代言安騰、刑曹參議許遲、右司諫權遇、執義韓尙德等, 鞫叔明以士林論議之由。 巡禁司啓: "叔明罪, 律無正條, 比官吏人等挾私欺公, 妄生異議, 變亂成法者斬。" 命減一等施行, 杖一百, 流慶源府。
地名: 義州 (平安道, 府)
年: 1418.0

○摠制元閔生啓於上王曰: "義州牧使任龜年, 沈溫所擧。 且溫家奴, 曾以迎溫往義州, 宜遣人收捕。 又遞龜年職, 毋令生變。" 卽遣知印康勸善, 傳旨于李勗曰: "已罷龜年職, 宜速驛送。 且堅囚溫奴, 毋令漏泄。" 又令勸善以宣旨諭平安道觀察使, 使把截要路, 勿令人通溫。 以前府尹禹均判義州牧事, 賜毛衣、冠靴。
地名: 義州 (平安道, 府)
年: 1421.0

○太上王出淑恭宮主
              金氏, 歸其父家, 漸之女也。 太上王謂近臣曰: "金漸所犯, 有司方鞫問, 若其女尙在宮中, 則公義私恩, 兩有所嫌。 吾今出之, 以衆人對漸則有司得以治衆人之例治之矣。" 遂召漸之子護軍宥孫曰: "汝父近得不廉之名, 宮主難以在宮中, 汝其率宮主歸家。 若汝父所犯非眞, 辨明昭雪, 則吾當召還矣。" 李原詣新宮, 以爲不可出, 太上王曰: "貪汚人之女, 不可置宮中。" 不允。 遣義禁府都事金萃, 執金漸以來。 時漸以伴送使, 至義州未還, 於是, 獄官先鞫辭連人。 初, 僉知通禮門事徐勣以平安道經歷召還, 太上王謂深知金漸所犯, 召問之, 勣阿漸意, 且畏漸多口, 不以實對。 護軍姜方禮具知漸於使臣回還之時, 勒取賄賂, 而詐以貿易藥材啓聞。 韓瑞龍誘引吾乙麿大, 使之逃匿, 皆命囚義禁府鞫之。 又逮捕平壤守藏者、行貨者、見知者與爲漸所脅, 被奪財物者姜實、權法伊等及漸奴婢之根隨負任者加乙備等, 轉相質問, 囚繫凡數十人。 加乙備, 助漸爲惡者。
地名: 義州 (平安道, 府)
年: 1424.0

○戶曹據平安道監司關啓: "順安官奴石老、韓都致、金夫介、康吉三、金仲生、私奴彌羅老等, 曾於天使回還時, 潛將馬匹、石燈、丹木等物, 齎到義州, 與遼東軍人買賣, 爲禁亂差使員朔州兵馬使所捉, 今已推劾。 依敎以制書有違, 杖一百論斷。 其應沒官石燈、丹木、鞍子及故失馬皮肉, 送納京中各司, 弓箭送本道都節制使營, 馬匹分給義州道各館。" 從之。
地名: 義州 (平安道, 府)
年: 1427.0

○司憲府啓: "吳安老納招言: ‘甘同與我說: 「義州牧使南宮啓, 亦吾前夫也。」’ 本府問於甘同, 答曰: ‘素交啓妓妾, 故知啓之名。 安老歷問前夫, 我但以知名, 故幷說耳, 實無所私。’ 又言: 「田穗生爲軍資主簿時, 手書讀書生乞糧單子, 僞著名號, 授吾婢夫內隱丁, 呈于江監, 穗生告諸同僚曰: 『此寒生之請, 不可不聽。』 給米一石。 又女與禁中春同謀, 請於錄事崔福海, 作盲人乞糧單子, 又令內隱丁, 呈于軍資監, 穗生獨坐, 給米十斗, 女與禁中春分用。」 又曰: ‘穗生、尙同、致身, 皆知我根脚。 致身今年三月謂我曰: 「問諸吳明義, 謂汝非妓, 汝何如女也?」 答云: 『我實是檢漢城尹兪龜壽之女。』 致身聞之, 共枕半日, 其後不復來。 我前日以皆不知根脚納招者, 緣我父母屢使人言曰: 『此三人知汝根脚之言, 汝愼勿說。』 以故隱諱耳。’ 以此觀之則致身、穗生、尙同, 皆知根脚, 而抗拒不服明矣, 請加拷訊。 且前日命甘同女奸夫, 只推時現者, 臣等勿復推問, 然更思之, 同是奸犯, 一罪一免, 似爲未便。 請盡推劾, 以戒後來。" 上曰: "加現者則推之可也。 致身知根脚, 而半日同處後不復來, 其罪不亦輕乎? 其除刑問。 穗生、尙同, 囚禁窮推, 如有刑問之端, 更啓。"
地名: 義州 (平安道, 府)
年: 1428.0

○平安道都體察使黃喜, 與都節制使同審各官城堡虛實及各官合入便否以啓: "安州邑城, 周回一萬四千二百八十五尺, 今皆頹落, 城基過大, 守禦爲難。 故今尺量減築處, 新舊基幷九千七百七十五尺, 其低微不實處, 今皆改築, 以肅川、价川、順川、永柔等官人民入保。 价川郡
              朝陽土城基, 周回一萬一千三百九十三尺。 外面多平夷, 內面則城基高峻, 數峯高大, 平地陜隘, 人物可居處甚窄。 若値旱乾氷凍, 則必有水泉不足之患。 价川郡
              大林寺洞新城基, 周回一萬二千八百九十尺。 南面平地八百九十尺, 北面低微處一千一百五十尺, 東面低微處四百尺, 其餘則皆土山。 外面高峻, 內面平地寬廣, 亦無水泉不足之患, 堪爲邑城, 然城基過大。 且安州及藥山城, 相去不遠, 守禦人物, 力分難支。 撫山地藥山城, 周回二萬八千三百二十五尺。 乃義州、朔州、江界直指之路, 三道中央也。 城基外面四方, 巖石高峻, 內面土地寬闊, 亦宜置邑。 南東門道本平易, 若於西門除治道路, 則軍馬出入爲易, 實是天作之基。 且乙未年造築後, 暫不頹落, 宜加築低微處, 且修城內巡城之路。 合撫山、延山爲一州, 稱大都護府, 置府使判官, 以都節制使, 兼任府使。 但城內外之田, 膏腴者少, 鄕吏日守官奴婢等, 常在官門, 居計實難。 近城十里新來各戶, 宜限年減租, 鄕吏則期以富盛, 除遼東騎載之役, 以厚其生。 且依平壤府例, 量設土官, 使邊民樂於趨赴, 以成巨鎭。 以泰川、熙川、嘉山、定州、雲山、博川、朔州、德川、孟山等官人民入保。 雲山郡
              靑山城, 周回一萬六千九百九十七尺。 城之內外險阻, 出入爲難, 故宜令老弱男女入保避難, 但城內平地甚窄, 軍馬難於出入, 以理山、昌城、碧潼等官入保。 熙川邑城古基, 周回六千四百二十尺。 今尺量減築處, 新舊基幷三千九百三十六尺。 視年豐歉, 量民勞逸, 以石改築。 自此向江界之路, 狄餘、合排防墻古基及向理山之路, 棘城防墻古基, 極爲阨險, 可以一當百, 乞幷修築。 又於其內, 連設小堡, 以爲詗候者所依。 江界、閭延, 則本是極邊, 四無救授之兵, 脫有大事, 則當擧邑逾嶺, 退保熙川城, 宜以江界軍糧, 量除一年經費及凶荒斂散之用, 其餘則每年納于熙川城, 熙川軍資, 亦當量宜納于藥山城。 平壤府邑城, 以江東、三登、祥原、中和、江西、龍崗、三和、咸從、甑山、順安等官入保。 慈山郡山城, 以殷山、成川、陽德等官入保。 郭山郡
              能化城, 以隨川、宣川等官入保。 龍川郡邑城, 以鐵山、麟山、定寧、義州等官入保。 上項各官合入城子, 竝依舊以合入各官, 每年軍資之數, 分程途遠近, 量宜轉輸, 餘悉納于其官城子, 以備居民凶荒之資。" 從之。

○戶曹據平安道監司關啓: "鐵山郡新築架山城, 其四面高險, 便於應敵, 然城中狹窄, 地皆沙石, 路又險阻, 樵採甚難。 古邑則距架山二十餘里, 儻有緩急, 必不及入保, 守城爲難。 寧朔古城, 則距架山五里, 而地且沃饒, 勢宜置邑。 請仍置架山國庫, 而以本郡軍人之不赴防義州者守護之, 其官客舍及人吏奴婢等, 悉移寧朔古城。" 命下政府諸曹同議。 參贊盧閈、判書李孟畇ㆍ申商ㆍ吳陞ㆍ安純、贊成權軫、左議政黃喜等皆曰: "可。" 參判崔士儀ㆍ李明德、判書崔閏德、右議政孟思誠等皆曰: "不可。" 從喜等議。
地名: 義州 (平安道, 府)
年: 1435.0

○己卯/戶曹啓: "平安道
              義州接人等上言內條件, 曹與議政府諸曹同議: "一 義州以南, 自願入居人等, 除私賤外, 竝皆存接, 給閑曠之地, 限三年免稅, 則人物阜盛。 右條, 依上言施行。 一。 土官加設事。 右條, 因前數加設司正副司正各二。 一。 州及附近各官接各司貢役奴婢、營屬奴婢, 依《六典》官奴婢詳定數加定。 右條, 令其道監司參酌啓聞後更議。"
地名: 義州 (平安道, 府)
年: 1443.0

○甲戌/刑曹啓: "義州人朴美、朴春等潛往他境, 其妻子請皆役爲下三道官奴婢。" 從之。

○都體察使皇甫仁回自平安道啓: "平安道沿邊各官元居人逃亡三百二十一戶, 入居人逃亡二百七十戶。 請於來秋, 發遣朝官, 窮極刷逃, 永不現搉者, 以富强他戶充數入送, 申明許接人全家入居之法。 且沿邊各官居民, 曾於江外, 任意耕作, 安土資生, 自甲寅年以後, 一禁江外之田, 雖江內之田, 勢孤難救者, 亦且禁耕。 因此離心失所, 土兵日減, (祖)
                〔租〕
              賦日縮, 深爲未便。 請(閭迎郡)
                  〔閭延郡〕
                
              小虞芮及虞芮洞源內外山、虞芮屬楡坡、慈城郡
              泰日、江界郡
              餘屯烽火臺洞口艾田、碧潼郡
              阿耳屬非所里
              小波兒、廣平等處之田, 毋令禁耕, 趁時耕種, 其他各邑勢孤難救之處, 亦令量宜耕作。 臣竊觀箭竹洞口子, 與靑水口子相距十七餘里, 通望不遠, 儻有緩急, 可能及期救援, 請革箭竹口子, 又革豆叱乞里、暗林平、寶鎭場等三處萬戶, 以豆叱乞里人物, 入保於昌洲。 且於古靜州設木柵, 入保暗林人物, 又將移定寧縣於方山縣, 姑於方山縣古木柵, 入保近處之民。 若木柵狹隘, 則加設棘城守禦, 待來春審基築壁城。 又於理山、江界中央北洞別置邑, 以獨山等十里及江界烽火臺三里居民, 合一百十戶割屬, 革都乙漢萬戶。 又於虞芮置邑, 以趙明干等二里慈城、泰日等各里居民, 合一百八十戶割屬, 革虞芮、小虞芮等萬戶。 其人吏官奴婢, 以南道各官多處, 抄出定屬。 且令池寧恠萬戶於好屯築壁城, 率軍守護農民, 及秋收畢, 於池寧恠入保經冬。 又於家舍洞築壁城, 以旁近亏時乃等三里居民入保經冬。 凡沿邊居民入保放出日時, 毋令定限, 隨其合氷解氷, 量宜施行。 又於理山郡北洞及朴氏里、碧潼郡
              碧團、昌城郡
              昌州、朔川郡右軍營, 加設合排, 每合排定屬十五戶。 革水口合排, 移設從浦, 合排於江界, 加屬十五戶。 其合排察訪, 以武略兼備人差之, 各於合排, 巡行考察, 有事變則從都節制使赴防。 又昌洲口子田子洞峯頭及義州
              靑水口子峯頭, 乘農隙先築壁城烟臺, 自茂昌至義州沿邊各官烟臺未築之處, 隨後畢築。 且賊入之路, 不可不塞。 江邊樹木盛多, 繕治不難, 請依舊例防塞。 又今春行城造築時, 黃海道軍人逃亡者, 二百一十名。 其首唱頭目, 請依已曾受敎, 平安道沿邊各官入居。" 從之。
地名: 義州 (平安道, 府)
年: 1449.0

○己丑/皇甫仁啓: "東西兩界甲士, 累年赴防, 慣於攻守之策, 及其去官, 雖膂力方强者, 例置散地未便。 自今兩界甲士去官人內, 除老病無勇者外, 皆授其道甲士、司直、副司直之任, 隨例赴防, 待滿三十朔加資, 仍赴防。 且江界、朔州、義州等道節制使軍官各七人內, 量減其數, 七站馬匹位田, 除災傷塉薄者, 換給良田。 又定轉運急走奴婢。"

○議政府啓: "江界、朔州軍官七人內, 各減二; 義州軍官七人內, 減三。 其擇給七站位田及急走奴婢等事, 亦依皇甫仁所啓施行。"
地名: 義州 (平安道, 府)
年: 1450.0

○使臣尹鳳、鄭善還京師, 上率百官, 幸慕華館, 餞之。 鳳、善皆垂淚而辭, 命領議政河演、禮曹判書許詡、都承旨李季甸, 慰送于碧蹄驛。 以中樞院使李孟畛爲伴送使, 遣星原尉
              李正寧于開城府, 刑曹判書趙惠于黃州, 知中樞院使黃致身于平壤, 中樞院使安崇善于安州, 知中樞院事尹重富于義州, 慰之。 鳳、善貪慾無厭, 國家贈遺甚稠重, 然徵求不已, 請置第宅, 且求蒼赤、土田, 以營産業, 冒認他人奴婢者甚多, 其他物不可勝記。 至以聖旨, 求醓醢等物而還, 其親屬托以求官者頗多。

○戊申/視事。 司憲執義申叔舟啓曰: "今以洪有江爲龍川郡事。 有江, 雖出身武科, 然爲義州判官, 奸本官婢; 後爲肅川府使, 以昵愛娼妓, 被黜; 又爲金宗瑞軍官, 往平安道, 歐張戢。 平安之民, 孰不知心行不肖乎? 請改之。" 上曰: "初雖貶黜, 已過數年, 則用之, 何不可之有? 然心行不肖, 而有過失, 則宜當改之。 予將議之。" 叔舟又啓曰: "周致唐, 以書題爲守令。 守令, 親民之職, 不可不擇也。 以如此之人而任之, 則焉能治民乎? 且無保擧, 有違於法。 請改之。" 上曰: "但觀其人賢否耳, 豈可拘於書題而不任乎?" 叔舟又啓曰: "原平敎導魏明禮, 欲依使臣而求職, 及使臣來, 乃强娶有夫之女, 心行不肖, 不宜師表之任。 請須罷之。" 左獻納金震知亦啓曰: "明禮之妻, 本白丁之妻, 今爭奪娶之, 其心術可知也。 請須黜之。" 上曰: "明禮於使臣來後, 娶此女, 予曾不知。 改之可也。" 震知又啓曰: "尹重富, 別無才德, 官至正二品, 上恩至矣。 今依使臣, 請以其壻金叔利爲司宰副正, 又請爲江華府使, 其不畏聖鑑, 甚矣。 請加罪責, 以戒後來。 若不加罪, 則後日使臣之來, 亦有如是者矣。" 叔舟亦請罪之。 上曰: "重富, 不可加罪。 若非其族類而請托者, 則宜當加罪。" 遂命吏曹, 罷魏明禮, 仍以洪有江遞否, 議于政府。 且令承政院, 考內需所書題除職舊例以啓。 政府僉曰: "有江可遞。" 承政院啓曰: "本宮書題, 參考才行保擧, 差爲守令之法, 政府、六曹, 已曾議定。 致唐, 但取才而已, 無保擧, 不合守令。" 皆從之。

○庚辰/使臣伴送使判漢城府事李孟畛回還, 啓曰: "尹鳳謂臣曰: ‘義州, 境連上國, 武備不可踈虞。 土官及奴婢, 其數不多, 須將此意, 轉啓於上。’" 下政府議之。 政府議啓曰: "義州, 境連上國, 不可示弱。 居民鮮少, 城池不完, 奴婢、土官數少, 誠爲可慮。 富實之策, 宜急措置。 今都體察使金宗瑞, 將往本道, 使磨勘啓聞後, 更議。 但麟山郡, 隣於義州, 而戶數不多, 不宜置邑。 請合屬義州。" 從之。
地名: 義州 (平安道, 府)
年: 1451.0

○平安道都體察使金宗瑞, 據義州牧使朴柳星呈, 啓: "本州及沿邊各官, 本無船軍, 歲壬戌, 移設定寧縣于本州, 割定寧之地, 屬本州, 其地有船軍十五戶, 尙仍舊立番, 故本州防守正軍甚少。 請依沿邊各官例, 以其船軍, 移定內地各官。 又入朝大小使臣, 迎護送、炊飯、牽馬等軍, 各官不及期盡遣, 則本州不得已, 以正軍代之, 馬匹困弊, 因此有馬者鮮小, 其弊無窮。 請自今監司、節制使, 預定期限, 毋令闕到, 違者糾理。 又本州設土官西班各品三十四, 每三年一次, 受遞兒職, 然其數不多, 本朝及上國使臣之往來, 不能支待, 勞苦倍多。 請加土官六十六, 令吏、兵曹, 東班三十, 西班七十, 詳定品級, 敍用。 且內地居民之爲土官者, 厭邊邑差役多苦, 皆投屬平壤寧邊兩府, 請自今兩府土官, 皆於本府受初職, 然後方許移差, 則土官自盛矣。 又中國使臣及遼東人到本州, 見鄕通事、譯學生徒等無衣冠, 相與譏笑, 請別設通事遞兒職, 令着紗帽、品帶, 以尊瞻視。 又中國人見鄕吏俯伏之禮, 亦笑之, 請自今除俯伏, 依平壤例, 解文字者, 稱知印主事, 不解者稱校尉, 知印着有角頭巾, 主事着無角頭巾, 以除鄕風。 又本朝及上國使臣, 或竝至累日留連, 則本州數小奴婢, 連番立役, 不勝其苦, 漸至逃散, 請給各官散居各司奴婢三百口, 以實邊邑。 又本州不産席子與紙地, 故竝於下三道, 遣人買賣, 人馬俱困, 轉輸甚難, 請令各驛給馬, 以便往來。" 命下政府議之。 僉議啓: "一道之人, 須經義州受職, 然後方許差平壤、寧邊土官, 則兩府土官九品, 徒爲虛位, 且盡令南道各官之人, 從仕義州, 亦爲未便。 但嘉山以北各官人, 竝於義州, 從仕, 平壤數外濫入知印主事、五尉時波赤內安州以北人, 亦令量移義州, 計其仕日多少, 每當都目, 於平壤土官之數, 和會敍用爲便。 天下萬方之俗, 各自不同, 我國鄕吏俯伏之禮, 尊卑之分至嚴, 實爲美俗。 雖中國人笑之, 亦非可恥, 不宜輕變舊俗。 紙地、席子貿易人給馬, 則於義州富盛之策, 別無補益, 亦宜仍舊。 加給奴婢, 則令刑曹, 移文本道, 審知各司奴婢之數, 然後更議, 其餘皆從所啓施行。" 上從之。
地名: 義州 (平安道, 府)
年: 1452.0

○以李穰爲議政府右贊成兼判兵曹事, 安崇善、許詡加正憲, 金銚仁順府尹, 金滉、金澣僉知中樞院事, 金修守司憲執義, 鄭孝康兼知兵曹事, 朴好問判義州牧使。 穰, 義安大君
              和之孫也, 爲世宗守陵官, 得居廟堂, 至是兼兵曹, 以寵異之。 滉, 善吏文, 故政府薦之爲堂上官, 專掌其事。 澣, 娶恭靖王宮人所生女, 其母適三夫, 錄於憲府恣女案。 澣有容儀, 日以豪俠爲事, 淫縱無已。 隣有判府事李澄之子孝敬居焉, 其妻乃判事薛存之女也。 性淫有姿色, 常以其夫有狂疾, 未滿其意, 日對鏡爲粉黛以媚人。 或乘昏率一婢, 微服游於街路, 或當暑月, 浴於前川, 求爲人所汚, 澣聞其美, 通之。 家有一奴, 名曰佛老, 容貌稍美, 薛常私焉, 若有身, 强與夫同宿, 似若孝敬子然。 佛老多衣服, 孝敬雖隆冬, 但一衣脫襪, 旁人哀之, 而薛不哀焉。 幹事奴痛之, 白孝敬, 孝敬力不能制, 只破佛老結網巾器。
                【網巾, 韜髮物, 以馬尾結之如網。】
              
              佛老知不能自安, 逃匿濟州, 其後使人言於薛曰: "若欲復見, 製衣以送。" 聞者痛之。 順平君
              羣生, 孝敬之友壻也, 羣生稱避病, 至薛家留宿, 因通焉。 孝敬子蕃, 娶金文起之女爲妻, 文起性貪, 聞孝敬家産饒足, 取其子爲壻。 時適憲府聞薛淫行, 令東部推劾, 文起時爲承旨, 奔告攸司, 遂寢之。

○議政府據刑曹呈啓: "義州牧使成勝軍官別侍衛吳子慶冒國喪, 托以澣衣, 常奸官婢。 州吏金思染叱其婢, 子慶忿恚, 縛而歐之, 誣以罵辱告勝, 勝怒, 濫加訊杖, 六日而死, 雖經赦, 不可不懲, 請子慶、勝依律, 懲埋葬銀, 給付被殺人家, 竝收告身。" 從之。
地名: 義州 (平安道, 府)
年: 1453.0

○司諫院啓曰: "洪有江爲義州判官, 通官婢, 爲肅川府使嬖隣邑妓, 贈以官物, 又以體察使軍官往平安道, 歐同僚張緝, 其不肖若此, 故文宗朝拜龍川郡事, 憲府論啓, 文宗卽令罷之, 今拜慶尙道
              鉢浦萬戶, 請罷之。" 傳曰: "吾與大臣議, 而除授, 雖其人如此, 亦不足爲萬戶乎?"
地名: 義州 (平安道, 府)
年: 1455.0

○戊子/平安道都體察使朴從愚啓: "臣巡審江邊諸邑諸口子, 虞芮、閭延、茂昌, 則本邑軍士甚少, 故都節制使, 以南道軍士臨時抄定往戍, 有弊無益。 當竝所屬諸堡革罷, 其軍資、義倉米穀, 分給慈城、江界之民, 至秋各於其邑收納。 江界乃後門巨鎭, 且陳荒田地千餘結, 古龜州乃賊路要衝, 城基東西北三面據險, 城內多水泉, 又有可耕之地數千餘結。 若復置守令, 因古基築城設關, 則可與義州、江界鼎足而峙, 相爲掎角, 控制賊路, 當以虞芮之民, 徙處江界, 閭延、茂昌之民, 徙處龜州, 限年復戶。 朔州則判官獨在本邑, 節制使, 冬則出居小朔州, 把截賊路, 夏則移戍仇寧口子, 守護農民, 而本邑之人, 牛載馬駄, 踰越大嶺以支供頓, 漸至彫弊。 宜革判官, 使節制使仍在本邑, 兼治軍民之事, 實爲便益。 小朔州則無他賊路, 但延平峴乃是賊路, 故以築烟臺以覘賊變, 且距昌城纔二十餘里, 不必節制使防戍, 唯仇寧口子江邊, 賊來要路, 若築石堡置萬戶, 率朔州軍士以嚴隄備, 則小朔州之民, 得以安居力農矣。 定寧則去甲子年移置于義州
              方山之地, 以定寧
              山里、枇峴、廣化、隔音洞、所串割屬義州, 柯原、李松洞、方山、靑水、廣坪、都領、白呂子、尙乘割屬定寧, 然方山無可耕之地, 故其人吏奴婢仍居古定寧, 險阻九十里程, 裹糧往來, 受弊無窮, 宜還古定寧, 其相換土地, 各還本邑。 且方山石堡, 周回八千七百尺, 上至靑水口子四十五里, 自靑水至仇寧口子二十里, 下至水口口子四十五里, 自水口至義州三十三里, 道路適均, 應援便易。 宜移靑水萬戶於方山, 以固防禦, 其(靑水口竽)
                  〔靑水口子〕
                
              , 則每當夏月差權管守護農民, 及冬入保方山城。 在前渭原以上防禦江界節制使, 理山以下朔州節制使點檢, 今革虞芮、閭延、茂昌三邑, 當更割碧潼以上諸鎭, 屬江界節制使, 昌城以下諸鎭, 屬義州節制使, 使之點檢。 且義州境連上國, 又賊路要衝, 故嘗置鎭, 以嘉山以北兵防戍, 近來革鎭, 至本邑兵及南道甲士二十七、銃筒軍四守城, 軍威不嚴, 當依舊置鎭。" 至是都統府、議政府堂上、六曹判書以上同議啓: "平安道江邊諸邑諸口子因革, 竝依都體察使所啓施行, 其龜州四面疆域, 令觀察使審定, 令吏曹擇慈祥勤儉人爲守令。 其新徙之民, 限五年蠲免徭役, 其所貸義倉之穀, 三年後收納, 龜州、虞芮之民徙居江界者, 亦依此施行, 且三邑之民, 不可置之度外, 宜令慈城郡時遣兵探候, 江界節制使, 亦一年兩度巡察。" 從之。
地名: 義州 (平安道, 府)
年: 1456.0

○御思政殿, 命召義禁府提調尹師路、姜孟卿、李仁孫、申叔舟、成奉祖、朴仲孫、魚孝瞻及承旨、臺諫入侍, 拿致成三問、李塏、河緯地、朴仲林、金文起、成勝、兪應孚、尹令孫、權自愼、朴崝、宋石同、李徽、魯山嬭母奉保夫人婢阿加之、自愼母家婢佛德、別監石乙中等, 杖訊黨與。 義禁府啓: "李塏、河緯地、成三問、成勝、朴仲林、金文起、兪應孚、朴崝、宋石同、權自愼、尹令孫、阿加之、佛德等結黨, 謀挾幼主, 專擅國政, 欲以六月初一日擧事, 罪應凌遲處死。 籍沒緣坐, 竝依律文施行。" 上命 "阿加之、佛德勿緣坐, 餘人親子竝處絞, 母女、妻妾、祖孫、兄弟、姊妹、若子之妻妾, 永屬邊邑奴婢, 年未滿十六者外方保授, 待年滿永屬, 伯ㆍ叔父、兄弟之子, 安置遠方, 年未滿十六者外方保授, 待年滿安置, 餘如所啓。" 遂聚百官於軍器監前路環立, 轘李塏等以徇, 梟首于市三日。 三問性躁進, 自以重試居魁名在人先, 而久滯於提學參議。 其父勝素昵於瑢, 曾爲義州牧使, 殺人落職, 收告身科田, 瑢語其黨曰: "勝最附於我。 如有變當立我馬前者。" 乃啓請還給。 是語播聞於人, 三問以是自疑。 彭年以女壻瑔故每懼及。 緯地嘗被讉懷怨, 塏、誠源以秩卑鬱鬱, 思欲進達, 遂相深結, 汲汲往還, 情迹詭秘, 人皆訝之。 文起與朴彭年爲族親且密交, 文起時爲都鎭撫, 與彭年、三問謀曰: "第汝等在內成事耳。 我在外領兵, 雖有違拒者, 制之何難?"
地名: 義州 (平安道, 府)
年: 1460.0

○刑曹據開城府留守、平安道觀察使啓本啓: "自京城至義州, 竝使客往來之路, 而開城府、安州、義州皆都會之地, 故供頓諸事, 視他道爲劇。 然開城府時役奴婢一百三十口, 義州一百四十八口, 安州六十六口, 老弱居半, 力不能堪。 請安州則諸司奴婢四十口, 開城府則亂臣奴婢十口、諸司奴婢十四口, 各以其邑居者給之。 義州則自置妓樂工以後, 供役者尤少, 且遼東軍官如有欲私妓者, 則禁之勢難, 妓亦貪利潛從, 將有巨弊。 請革妓樂工。" 從之。
地名: 義州 (平安道, 府)
年: 1461.0

○壬寅/掌令李永垠啓: "黃致身冒受所換奴婢之罪已白, 而猶不承服, 都官有請受四口之狀而曰, ‘非吾狀也。’ 義州牧使張孟昌曾爲泰安守, 以官奴乙忠換給, 謄寫都官文契, 而亦書 ‘奴婢竝四口’, 致身乃曰, ‘此則乙忠背我, 與奸吏作此僞券, 非孟昌謄寫之文也。’ 臣等以爲文契謄寫, 古無其法, 孟昌謄寫, 則必有可疑而難信也。 時致身爲本道節制使, 逼孟昌謄寫其文, 以爲後日之證, 請召孟昌問之, 若未可上來, 則遣分臺推問。" 上曰: "知之。"
地名: 義州 (平安道, 府)
年: 1463.0

○壬寅/先是, 中外號牌已成, 上慮其未精, 更作事目。 "一, 號牌依《大典》, 改其體制,
                【堂上官用象牙, 長三寸五分、廣一寸一分, 牛骨、鹿角通用。 三品以下至賤口用雜木, 長四寸、廣一寸五分, 用營造尺。】
               以乙酉年十二月晦日爲限更始。 京中漢城府、外方都會所必備三員,
                【守令一人、敬差官一人、分臺一人。】
               大君以下奴子必準賤籍給牌。 一, 諸邑守令等不能親到都會所, 擇解事前銜朝官遣之。 一, 兩界若鍾城、穩城、慶源、慶興、三水、甲山、義州、朔州、碧潼、昌城、江界、理山等邑勿赴都會, 敬差官分臺等巡行, 備三員給牌。 一, 雖無良籍, 若多年爲良, 衆所共知者, 分揀啓聞屬良。 一, 無賤籍者屬良, 雖無賤籍, 多年役使, 衆所共知者, 理當屬賤, 然或因貧窮, 或因不得已事故, 而役事於人者, 分揀啓聞。 一, 號牌成給時置簿冊內 出牌人所居里名及所據文案名目備書,
                【文案名目如良賤籍及分揀取旨等類。】
               以憑後考。 一, 大君以下宗親奴婢賤籍書題, 伴儻解事奴子中, 堂上官以上奴婢賤籍, 伴儻解事奴子中持詣考準。 如有違誤者, 其書題伴儻奴子從重論罪, 三品以下發牌招來問之。 一, 三品以下前銜人及有蔭人書某子某年甲本貫。 一, 良人書某子某年甲本貫形貌
                【自良人至私賤後面書年號日月。】
               一, 補充軍去官妾子, 書某子某年甲本貫形貌, 未去官人書某婢妾子某年甲形貌。 一, 公賤書某司奴某年甲形貌父某。 一, 鄕吏、驛子書某官某驛鄕吏驛子, 某子某年甲形貌。 一。 形貌若面瘢、目眇、耳割、唇缺、手足蹇等表表有痕者書之。 一, 篆印京中則 ‘漢城’ 二字外方則 ‘邑名’ 二字前後面上下端印之。 一, 不及限受牌者, 以制書有違律論, 公賤則各其司該員, 其邑守令, 私賤則本主竝以制書有違律論, 其私賤屬公, 全家徙邊。 一, 暗錄他人奴婢及良人爲奴婢者, 杖一百全家徙邊。 敬差官守令品官該吏等或不詳察給牌, 或潛隱給牌, 或挾恨, 或要求不時給牌者, 杖一百、全家徙邊。 守令、品官、該吏不檢擧者杖一百、充軍。 僧人號牌則, 一號牌體圓(經)
                〔徑〕
              二寸, 前書職名年甲形貌
                【形貌日月依俗人例書之。】
               一篆印京中則禮曹, 外方則邑名, 前後面上下端印之。 一, 京中則兩宗各其所屬寺住居僧人具職名年甲形貌, 傳報禮曹, 外方則諸寺色掌僧依京中例書呈其邑, 受牌時各持度牒, 親到禮曹及都會官考準給牌, 其中年五十以上及衆所共知有心行者, 雖無度牒亦給。 一, 京外給牌僧成籍, 京中藏于兩宗及禮曹, 外方則其邑及禮曹, 失牌者考籍改給。 一, 僞造者依俗人例, 論罪後還俗。 一, 依俗人定限給牌。 一, 上項事件外已前受敎, 竝不遵行。"
地名: 義州 (平安道, 府)
年: 1464.0

○丙戌/都體察使韓明澮遣從事官李文渙啓曰: "本月初九日, 兀良哈
              李豆里及趙三波子車多等持牛五首到滿浦, 臣與都節制使楊汀語豆里曰, ‘汝不憚險遠, 累次來往, 我在南道, 不得相見。 今我到此, 汝又適至, 幸也。 然汝嘗欲移居皇城平, 何不移耶? 國家終無釋賊之理, 我恐玉石俱焚也。’ 曰, ‘移居所大欲也。 但遷徙重事, 遷延至今耳。’ 豆里又曰, ‘前者逃來稱波右, 愚惑之人, 父家惟有此一奴供役, 今者見逃, 無可柰何。 乞須還給。’ 臣答曰, ‘國家何愛此一人? 但稱波右自言上國人, 今已送王京, 近當有區處。’ 次語車多曰, ‘汝亦嘗犯我邊耶?’ 曰, ‘無有。’ 曰, ‘汝父何爲?’ 曰, ‘曾於義州作賊。’ 曰, ‘汝豈不從汝父賊耶?’ 曰, ‘我年少不與也。’ 曰, ‘汝父何緣作賊?’ 曰, ‘大國殺浪孛兒罕父子故也。’ 曰, ‘浪孛兒罕父子有罪, 自就誅戮, 是何干於汝? 憑此作賊乎? 汝是罪人, 何敢來耶?’ 曰, ‘我等竊犯大國, 罪當萬死, 今之來也, 只欲革心歸化耳。’ 曰, ‘汝父何不自來?’ 曰, ‘我父心欲來謁, 第恐被罪, 令我歸命待罪耳。’ 曰: ‘擄去人畜數目分明, 何只還牛數頭? 其人口在汝父家者幾口? 同里居者幾口?’ 曰, ‘無有。’ 曰, ‘汝父於義州多所剽略, 汝何諱乎?’ 曰, ‘我年少未及知。’ 曰, ‘汝旣代汝父來, 汝年又不少, 皆以爲未知, 何足與汝言乎? 汝其去矣。’ 車多皇懼失色曰, ‘人口去處, 我當問諸父率來。’ 曰, ‘汝父之罪雖重, 汝則來順, 是可嘉也。 欲歸順者來, 不欲者不來。’ 遂給里豆鹽米, 車多曰: ‘我等之罪至重, 我之來也, 初無生還之意, 今來而不罪, 此我再生之日。 但同來諸人, 皆蒙厚恩, 我獨不然, 何以見隣里乎?’ 臣少與之。 退而與豆里曰, ‘何不別白我而使賜物減數耶? 我自此不與汝同矣。’"
地名: 義州 (平安道, 府)
年: 1465.0

○平安道都節制使楊汀據滿浦節制使洪貴海呈馳啓: "本國女, 名若今者, 來自野人地面, 言曰, ‘我本隨川南面
              草項里人, 父母俱亡。 辛巳二月, 嫁義州官奴隨居, 本月四日, 挑菜鳥沒亭, 爲兀良哈者音波所搶, 爲婢使喚五年, 今三月十三日乘夜逃來。’ 請若今留置江界, 招授本夫完聚。" 從之。
地名: 義州 (平安道, 府)
年: 1466.0

○平安道節度使金謙光, 據滿浦鎭節制使鄭山彙呈啓: "野人
              李古納哈等來告曰: ‘節制使體殿下憐憫之意, 還給逃奴婢, 報恩無地。 心欲朝見謝恩, 以中朝所忌沮之, 欲由咸吉道而往。’ 山彙答曰: ‘彼此何異, 然各有邊將, 非予所知也。’ 古納哈又言: ‘李權赤到吾家曰: 「羅下軍有, 欲竢冬氷合, 復寇義州三島。」’ 山彙答曰: ‘前日再犯我邊, 邊將刻期擧師, 適中國止之, 且聖上憐憫汝輩, 不許出師, 邊將至今切齒。 彼若復來, 是自速禍也。’ 古納哈扣頭曰: ‘我等雖不能禁彼之惡, 若知彼竊發, 則馳報大國。’"
地名: 義州 (平安道, 府)
年: 1468.0

○放癸酉年亂臣緣坐人外方從便者, 大丁叔金他乃、鄭冠叔純祐、安祐孼姪則金吾無只、張貴南叔末孫、奉汝諧孼叔德生、黃善寶姪張生ㆍ叔黃信、黃義軒姪末同ㆍ玉中ㆍ謹中ㆍ哲守、鄭孝全姪興生、趙順生姪趙銛、鄭苯姪世存ㆍ玉守ㆍ孝同ㆍ玉同、朴季愚姪彭老、金衍姪義同、趙完圭姪加麻耳ㆍ三元、趙藩姪永達、植培姪馬叱同ㆍ介叱同ㆍ牛叱同ㆍ永山ㆍ命山、仲恩姪介叱同、元矩叔元美ㆍ益達、高德稱姪仲規ㆍ石同ㆍ萬同ㆍ光大、金宗瑞姪永德ㆍ無適ㆍ明察、尹處恭姪上佐ㆍ尹濟ㆍ尹濱、李命敏姪孟準ㆍ銀同ㆍ銀哲ㆍ興祖ㆍ榮祖ㆍ哲同ㆍ煥昇ㆍ年同ㆍ末孫ㆍ吾乙ㆍ未同ㆍ芿叱同ㆍ仲同、李賢老叔順之、李耕㽥姪維漢ㆍ末同ㆍ季同ㆍ李儼ㆍ石同ㆍ未同ㆍ世中; 及趙衷孫給付功臣家爲婢者, 張貴南妹鶴非ㆍ末非、黃善寶妹召史、趙完圭妹精正、仲恩妹貴德、元矩妹心伊、梁玉妹義非、金有德妹莫莊、黃貴存妹厚存ㆍ閏存; 諸邑安置者, 元矩姪孝孫、高德稱姪孟規、崔老妹內隱伊ㆍ內隱德。 丙子年亂臣緣坐人內外方便從者, 趙淸老叔壽山、江山姪牛叱同ㆍ千同、河偉地姪河浦ㆍ河汾ㆍ龜同、李徽孼叔李才、權著姪權孫件ㆍ伊同ㆍ莫同、李昊姪永石、朴仲林姪斯悌ㆍ斯枰ㆍ斯楨ㆍ成年ㆍ哲守ㆍ介叱同、朴崝姪敬孫ㆍ謙文ㆍ信文ㆍ守文ㆍ思文、宋石同叔宋仞、金文起孼叔仇守ㆍ介叱知、成勝姪萬年ㆍ兆年ㆍ億年、柳誠源姪柳種今ㆍ年生ㆍ守佐ㆍ文山、李智英孼叔李遺ㆍ李義及成燃ㆍ成炤ㆍ安祖述ㆍ崔孟漢ㆍ崔季漢; 給付功臣家爲婢者, 權著妹召史、許慥妹小斤ㆍ召史、李裕基孼妹孝全、崔沔妹莫非、權著孼妹召史。 乙酉年亂臣緣坐人內, 諸邑安置者, 金處義姪犀角ㆍ文孫ㆍ龍角、叔孝忠、孼叔義松、崔潤姪孝同ㆍ哲山ㆍ哲同ㆍ水丁、奉石柱叔安唐; 官婢定屬者, 崔潤孼妹水德; 待年爲奴者, 金處義姪三角ㆍ麟角ㆍ三同ㆍ凡伊ㆍ龜角ㆍ終角、崔潤孼姪春同ㆍ小山、任實付處吳凝、義州充軍文尙德、官奴永屬海南
              李崗ㆍ咸悅
              李閒、定屬大興
              劉昭ㆍ忠州
              崔倫、流人光陽
              李宗根ㆍ順天
              安克頓ㆍ寧海
              裵孝思、晋州付處羅裕善。 時, 世子以上疾劇, 憂懼不知所爲, 議放癸酉以來亂臣叔姪姊妹之緣坐者凡二百餘人。 左議政朴元亨功臣婢妾義非, 亦在放中, 元亨頗懷不平, 謂同副承旨韓繼純曰: "義非本系賤人, 放之亦賤, 不放亦賤。 況此婢乃我功臣錄券付婢子也, 其代身亦應充給, 請申此意。" 繼純默然, 左贊成金國光謂繼純曰: "此事何不圖之於初? 今雖不卽啓達, 以黃標蔽付義非二字而下傳旨, 則不妨。" 繼純又默然, 商量者久之, 於義非二字傍付空黃標, 以元亨所言申之。 世子曰: "今朝蓬原君云: ‘緣坐者雖本系賤人, 放還本主, 亦上恩也。’ 業已議定, 不可回異。" 遂不聽。 昌孫功臣奴婢, 亦有放者, 昌孫略不介懷。 義非者, 初爲元亨再從叔妾, 旣被緣坐, 元亨遂占爲功臣婢作妾, 生二子。

○癸亥/被擄逃來義州人劉得吉來, 命承政院, 問其往來本末。 得吉條對曰: "一, 臣居義州, 去辛巳年被建州衛
              野人
              李古赤等八十餘兵搶去, 十日方到愁愁厚住佟答馬赤家爲奴。 本年七月十八日, 入山採人參, 因而逃往遼東。 一, 答馬赤酋長充尙, 今年率麾下五百二十人, 入朝大明, 盡殺之, 存者纔五十餘人。 一, 去年大明兵, 與我軍夾攻後, 野人等恐我軍再至, 皆登山不得安業, 因此貧劣, 無報復之志。 一, 充尙弟充也, 代爲酋長。 一, 野人以唐牛角, 或以本土牛角自造弓, 但其體, 視我國弓差大。 絃用皮, 箭鏃貿大明鐵自造, 其制與我國西甫子箭同。 一, 去年我國軍, 攻殺李滿住父子, 擧部驚駭。 一, 每作賊時, 與火剌溫兀狄哈
              甫乙可土、甫乙可大, 及建州衛
              羅夏、李古赤等連兵。 一, 他麻赤家, 東距李滿住部落三日程, 北距火剌溫兀狄哈地面五日程, 南距義州十日程, 西南距遼東六日程。"
地名: 義州 (平安道, 府)
年: 1469.0

○先是, 綾城君
              具致寬回自平安道, 條民弊以進。 上令院相、議政府、六曹參判以上, 議便否, 至是議啓。 第一條: 前此騎步兵冬節防戍, 一朔而遞, 今則四朔相遞, 依舊冬則一二朔相遞, 夏則勿赴防戍, 農作事。 高靈君
              申叔舟、領議政韓明澮、寧城君
              崔恒、仁山君
              洪允成、昌寧君
              曺錫文、戶曹判書盧思愼、刑曹判書姜希孟、禮曹判書任元濬、兵曹判書朴仲善、吏曹判書洪應、工曹判書梁誠之、兵曹參判愼承善、戶曹參判鄭蘭宗、工曹參判成允文、禮曹參判李承召、刑曹參判尹岑等議: "二朔相遞, 合氷時赴防。" 第二條: 軍士助丁, 以率居奴婢、雇人及土田幷計不便事。 叔舟等議: "請仍舊。" 第三條: 遼東迎護送軍, 幷輸通事私齎貿易雜物不便事。 叔舟等議: "近來檢察陵夷, 請令司憲府申明。" 第四條: 今詳定歲貢軍器, 皆收民間不便事。 叔舟、明澮、恒、允成、錫文、思愼、仲善、蘭宗等議: "兵器自有方物進上, 又有軍器寺年例造作, 積久自多, 且年比不登, 徭役又繁, 本邑月課及上納軍器所造之物, 一切斂民, 日益凋弊, 本道限二年姑停, 他道亦減五分之一。" 第五條: 無馬軍士, 分給島馬, 若老而物故者, 準徵不便事。 明澮議: "前此自願受官馬者, 其馬或老或死, 皆隨直易換充用, 公私皆便, 請依舊。" 第六條: 三道節度使, 復合一道事。 叔舟、明澮、恒、允成、錫文、思愼等議: "西道節度使兼義州牧使, 東道節度使兼寧邊府使。" 第七條: 赴防軍士, 兩度從征, 加資及當番敍用時告身, 竝不得受不便事。 叔舟等議: "令兵曹速給。" 第八條: 甲士等雖當番, 須受遞兒職, 方許給祿, 請依舊當番, 則擧皆給祿事。 叔舟等議: "令詳定所考祿數, 兩界依舊。" 第九條: 預差甲士等, 雖有軍功, 或仕滿而不得受實甲士職不便事。 叔舟等議: "令兵曹速考施行。" 第十條: 道內人民, 裹糧就京, 從仕爲難, 令納粟于所在邑倉, 換受于京事。 叔舟等議: "回換必生弊, 勿許爲便。" 第十一條: 今革平壤、寧邊、義州、江界等邑, 知印、主事、六房、隊副、隊長等去官遞兒職, 虛棄前功, 誠可憐悶, 請依舊, 不爾則敬官職除授事。 叔舟等議: "依舊數爲便。" 第十二條: 館軍等, 大小使客迎送時人馬料, 諸邑不供不便事。 叔舟等議: "從舊例給人馬料。" 第十三條: 站馬分田, 在前上等給田九結, 中等七結, 下等五結, 今者上等七結, 中等五結五十負, 下等四結不便事。 叔舟等議: "已立法, 勿改爲便。" 第十四條: 前此合排往來使客草料粥飯, 用軍資支供, 今者雖置公須田, 尙不折給, 故收諸軍戶支供不便事。 叔舟等議: "合排非他驛例, 依舊用軍資支給。" 第十五條: 諸邑貢物不均分定, 各以所産移定事。 第十六條: 江邊諸邑獐鹿稀少, 例以內地分定, 不得已渡江獵獲, 甚不可。 請限阜盛, 勿定獐鹿事。 叔舟等議: "令詳定所更定。" 第十七條: 諸邑不論農月習陣事。 叔舟等議: "限民生蘇復, 幷他道農月勿習陣。" 御書皆曰: "可。" 卽下該司, 行之。
地名: 義州 (平安道, 府)
年: 1470.0

○先是, 因義州人上言, 命兩界官奴婢爲功臣丘史者, 悉還本役。 院相申叔舟啓曰: "前此朝官兩界授任者, 帶官妓而還, 囑托功臣爲丘史者, 頗多。 今遽令還役, 恐有冤悶, 其已前定給者仍之, 今後勿定給, 何如?" 傳曰: "已婚嫁久居者, 勿還; 其未久者, 還本役。"
地名: 義州 (平安道, 府)
年: 1473.0

○義禁府啓: "婢玉眞移屬平安道
              義州官婢。" 從之。
地名: 義州 (平安道, 府)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 義州 (平安道, 府)
年: 1475.0

○傳旨刑曹, 放律學定役金達ㆍ朴宗夫ㆍ金呂斗、藥房定役申丁ㆍ朴益富、造紙署定役鄭思善、金嶺驛定屬房繼元、無極驛定屬申致瑞ㆍ尹衆伊、綠楊驛定屬朴迪古里、平丘驛定千卜龍、喬桐定役邊孝山、江華充軍金千壽、坡州充軍崔山長、長足驛定役趙答同、安仁浦充軍崔林、洪原驛定屬李織、黔毛浦充軍姜戒宗、羣山浦充軍朴連、唐津浦充軍朴今山、萬頃
              
                〔定役〕
              
              玄處善、聞慶定役金仁、知
              世浦充軍陳石同、徐貴南、金郊站定役咸順道、趙石乙山、金孟德、僧海亘、克牛、金谷驛定役金孝男、中和充軍朴莫同、渭原充軍田萬、義州充軍韓孝先、廣程驛定役金致宗、用安驛定屬朴允生、溫陽定役朴處貞、洪州官奴永屬同非、新昌充軍乙萬。
地名: 義州 (平安道, 府)
年: 1478.0

○癸卯/受常參, 視事。 右副承旨李瓊仝將刑曹啓本啓: "全義囚良人金順陵辱其父罪, 律該當處斬。" 上問左右, 左議政沈澮、大司憲金紐對曰: "此人所言甚憎, 宜處凌遲。 然律旣如是, 處斬爲便。" 上曰: "以蒿索結父帶, 何異於結父項乎? 宜凌遲。" 吏曹判書姜希孟曰: "若有人罪大於此, 則處以何律? 處斬爲便。" 禮曹參議李孟賢曰: "此人誣言其父奸妻母, 是欲陷父於死地, 罪莫大焉。 依律處斬後, 妻子爲奴何如?" 上曰: "處斬後, 妻子爲奴可也。" 瓊仝又啓刑曹啓本: "羅州囚良人金明存敺殺朴莫同罪, 律該絞待時。" 上問左右, 沈澮曰: "敺殺情跡無疑矣。" 金紐曰: "明存若意謂盜賊而打殺莫同, 則處絞似重。" 上曰: "此人於二三次栲訊皆不承, 至四次輸服。 其栲鞫之際, 不忍其苦, 不無誣服之理。 古云: ‘罪疑惟輕,’ 減死何如?" 沈澮等曰: "允當。" 上特命減死。 又啓刑曹啓本: "慶源囚正兵金自守强奸年十一歲義女子末今致死罪, 律該斬待時, 義州囚良女玉終與物故奸夫石乙同謀殺本夫金仲山罪, 律該凌遲處死。" 竝從之。
地名: 義州 (平安道, 府)
年: 1479.0

○御經筵。 講訖, 同知事李承召啓曰: "昨日本曹, 饋對馬島特送通信使隨來者, 其人傳島主之言曰: ‘曩者貴國, 欲遣信使, 予謂本國兵戈寢息, 可遣使。 旣而聞畠山殿, 與大內殿, 爭細川, 兵禍不寢, 方欲馳聞, 未及出价, 信使已至。 予謂南方路梗, 可從北道而往, 欲粧船護送, 信使辭以受命從南道, 不宜擅便從北道, 上使亦適有疾, 是以不果。 無乃貴國, 謂我爲詐乎? 良用兢惶。’ 臣觀其言貌, 似乎眞情也。" 上曰: "卿何以答乎?" 承召曰: "臣答云: ‘島主嘗報本國兵亂寢息, 可通信使, 故遣使, 及使至島, 乃以南方路梗辭焉, 疑其誑我, 及聞島主欲粧船護送, 然後知其非詐也。’ 彼人答曰: ‘今則兵亂小息, 何日遣通信使?’ 本曹將何辭以對歟?" 上曰: "遣使報聘, 交隣之禮。 祖宗朝嘗通信, 故欲遣之, 然水路甚艱, 彼亦待之甚薄, 不必遣也。" 承召曰: "日者之來, 以不遣信使爲言, 故不獲已遣使, 然不優待, 適取辱焉。" 侍讀官李昌臣啓曰: "通信使申叔舟之往, 其君適死, 故反以爲災, 館待甚薄。" 掌令丘致崐啓曰: "任光載嘗稱父病, 往義州, 光載駙馬也, 乘馹而往, 弊固不貲。 士洪初五日到滿浦, 欲從征, 其稱病詐也。 任元濬以家長, 豈不知乎? 請鞫元濬。" 上曰: "士洪遠在邊地, 來報有疾, 元濬何以知其非實也? 光載聞父之疾, 欲往, 情也, 故我許之耳。" 致崐曰: "元濬豈不知乎?" 上曰: "承旨邊脩來時, 士洪中風, 故不得見, 因之發熱, 何以得知? 其欲從征而往, 無乃昔者疾幸愈歟? 但時日, 則未可知也。" 仍顧問承召, 對曰: "果如上敎, 病或愈焉耳。" 蔡壽曰: "雖非眞也, 子聞父病, 寧不欲往?" 大司諫朴安性, 更啓吳敬倫加資未便事, 不聽。 又請李三老罪, 上曰: "若詐稱姪, 則非也, 其鞫之。" 致崐又啓曰: "金堅壽受贈於庶母, 問以公緘, 曾不輸情, 故請追身推鞫, 未知發落。" 上曰: "雖追身推問, 何以得情? 如不得情, 其將刑訊乎? (堅崐)
                  〔堅壽〕
                
              亦宰相, 甚不可。 且嘗問諸政丞, 政丞固言之, 苟有情實, 豈隱於我?" 沈澮啓曰: "承旨蔡壽, 嘗承傳問於臣, 臣以謂: ‘堅壽受庶母奴婢, 及母訟於漢城府, 問之於堅壽, 堅壽答公緘, 似有陰助者。’" 致崐曰: "然則夫豈無情? 若有情, 而堅壽隱諱, 則堅壽有罪矣, 無情, 而澮言如是, 則澮亦非矣。 且堅壽乃沈澮妻弟, 豈不知而言乎?" 澮曰: "有何情乎? 庶母亦許臣三口, 臣拒之不受, 堅壽則受之耳。"